《御试求遗书于天下》
宋代·杨杰

炎德侔三代，文章叹烬馀。千金期重赏，诸郡购遗书。

东鲁藏经出，西秦挟律除。儒生搜简毕，谒者骛轩车。

阙史修兰省，亡诗补石渠。愿观新四部，清禁直明庐。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。